117 
lavere Niveau, træder Glimmersandet frem paa en længere Stræk¬ 
ning og med vandret Lagdeling; det er lier umiddelbart dækket af 
nedskredet Moræneler med Striber af plastisk Ler. Forsteninger 
findes ikke i Glimmersandet. 
At man her virkelig har at gøre med faststaaende tertiært 
Glimmersand, fremgaar af den petrografiske Beskaffenhed i Forbin¬ 
delse med Udbredelsesforholdene. Omtrent 1 km. SSØ. for de om¬ 
talte Grave haves nær selve Teglværket en Grav, hvori der er 
blottet 2—3 m. Glimmersand i afvekslende Lag med brunliggraat, 
meget sandet Glimmerler, og den selv samme Dannelse træder frem 
med samme Lagstilling under Kvartæret i Klinten SØ. for Hostrup 
Teglværk. Endnu længere mod Øst træder Glimmersandet i Dagen 
paa adskillige Steder i den gamle Klint Nord for Sønderlem Vig; 
det østligste Sted, hvor det er iagttaget, er ved Torp, omtrent 
5 V 2 km. Øst for den først beskrevne Teglværksgrav. Ved Torp 
graves Glimmersandet til Anvendelse som Strøsand; det er her 
blottet i to Grave og overlejres i den ene af Moræneler, i den 
anden af lagdelt Diluvialsand og -grus. Ogsaa sort Glimmerler 
findes indenfor den samme Egn (ved Hostrup Teglgaard fandtes 
en større Mængde deraf gravet op ved en ny Ajlebeholder). 
Glimmersandets petrografiske Beskaffenhed har Betydning med 
Hensyn til Spørgsmaalet om, hvorvidt det skalførende Diluvialsand 
kan være opstaaet ved Omlejring af det førstnævnte. Kornstørrelsen 
varierer indenfor vide Grænser, naar man betragter Glimmersandet 
som Helhed; indenfor hvert enkelt Lag er den derimod temmelig 
konstant. De fleste af Lagene er forholdsvis finkornede (f. Eks. 
Korndiameter 0,15—0,25 mm. med Glimmerskæl, som kan naa mere 
end 0,5 mm.). Hovedbestanddelen er Kvarts i afrundede Korn, 
dernæst Skæl af Muskovit; Ortoklas- og Mikroklinkorn er ret hyp¬ 
pige, Korn af Pertit og Plagioklas er kun iagttagne yderst spar¬ 
somt. Farvede Mineraler forekommer i meget ringe Mængde (der 
er fundet nogle brune Biotitskæl og lyst grønlige Epidotkorn, en 
Tvillingkrystal af Butil og et Stykke lys grøn Hornblende); ogsaa 
Zirkon findes kun sparsomt. Det fremgaar heraf, at man i dette 
